CELEX: 32017D2390
Language: sl
Date: 2017-12-15 00:00:00
Title: Izvedbeni sklep Komisije (EU) 2017/2390 z dne 15. decembra 2017 o skladnosti cene na enoto za območje zaračunavanja Švice za leto 2017 v skladu s členom 17 Izvedbene uredbe Komisije (EU) št. 391/2013 (notificirano pod dokumentarno številko C(2017) 8498)

20.12.2017   
            
            
               SL
            
            
               Uradni list Evropske unije
            
            
               L 340/51
            
         IZVEDBENI SKLEP KOMISIJE (EU) 2017/2390
   z dne 15. decembra 2017
   o skladnosti cene na enoto za območje zaračunavanja Švice za leto 2017 v skladu s členom 17 Izvedbene uredbe Komisije (EU) št. 391/2013
   
      
         (notificirano pod dokumentarno številko C(2017) 8498)
      
   
   (Besedilo v francoskem, italijanskem in nemškem jeziku je edino verodostojno)
   EVROPSKA KOMISIJA JE –
   ob upoštevanju Sporazuma med Evropsko skupnostjo in Švicarsko konfederacijo o zračnem prometu (1) (v nadaljnjem besedilu: Sporazum),
   ob upoštevanju Uredbe (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (Uredba o izvajanju služb) (2), zlasti člena 16(1) Uredbe, in Izvedbene uredbe Komisije (EU) št. 391/2013 z dne 3. maja 2013 o določitvi skupne ureditve pristojbin za navigacijske službe zračnega prometa (3), zlasti člena (17)(1)(e) Uredbe,
   ob upoštevanju naslednjega:
   
               (1)
            
            
               Izvedbena uredba (EU) št. 391/2013 določa skupno ureditev pristojbin za navigacijske službe zračnega prometa. Skupna ureditev pristojbin je sestavni element prizadevanj za dosego ciljev načrta izvedbe, določenih v skladu s členom 11 Uredbe (ES) št. 549/2004 Evropskega parlamenta in Sveta (4) ter Izvedbeno uredbo Komisije (EU) št. 390/2013 (5).
            
         
               (2)
            
            
               Izvedbeni sklep Komisije 2014/132/EU (6) vzpostavlja vseevropske cilje uspešnosti, vključno s ciljem stroškovne učinkovitosti storitev navigacijskih služb zračnega prometa na zračnih poteh, izraženim v ugotovljenih stroških na enoto za opravljanje teh storitev, za drugo referenčno obdobje, ki zajema obdobje 2015–2019.
            
         
               (3)
            
            
               V skladu s členom 17(1)(b) in (c) Izvedbene uredbe (EU) št. 391/2013 mora Komisija oceniti cene na enoto za območja zaračunavanja za leto 2017, ki so ji jih države članice predložile do 1. junija 2016 v skladu z zahtevami iz člena 9(1) in (2) navedene uredbe. Navedena ocena zadeva skladnost navedenih cen na enoto z izvedbenima uredbama (EU) št. 390/2013 in (EU) št. 391/2013.
            
         
               (4)
            
            
               Komisija je izvedla svojo oceno cen na enoto s pomočjo Eurocontrolove enote za oceno uspešnosti, pri čemer je uporabila podatke in dodatne informacije, ki so jih zagotovile države članice do 1. novembra 2016. V oceni je Komisija upoštevala tudi obrazložitve in popravke, vstavljene pred posvetovalnim sestankom o cenah na enoto storitve na zračnih poteh za leto 2017, ki je v skladu s členom 9(1) Izvedbene uredbe (EU) št. 391/2013 potekal 23. novembra 2016, ter popravke cen na enoto, ki so jih opravile države članice v okviru nadaljnjih stikov s Komisijo.
            
         
               (5)
            
            
               Na podlagi navedene ocene je Komisija v skladu s členom 17(1)(d) Izvedbene uredbe (EU) št. 391/2013 ugotovila, da so cene na enoto na zračnih poteh za območja zaračunavanja za leto 2017, ki jih je predložila Švica, v skladu z izvedbenima uredbama (EU) št. 390/2013 in (EU) št. 391/2013.
            
         
               (6)
            
            
               Ugotovitev in obvestilo, da so cene na enoto za območja zaračunavanja v skladu z določbami izvedbenih uredb (EU) št. 390/2013 in (EU) št. 391/2013, ne posegata v člen 16 Uredbe (ES) št. 550/2004.
            
         
               (7)
            
            
               V skladu z zadnjim odstavkom člena 17(1) se cene na enoto določijo v nacionalni valuti. Ceni na enoto iz tega sklepa sta zato prikazani v švicarskih frankih.
            
         
               (8)
            
            
               Komisija se je s Švico posvetovala o tem sklepu v skladu s členom 19(2) Sporazuma –
            
         SPREJELA NASLEDNJI SKLEP:
   Člen 1
   Cena na enoto na zračnih poteh za območje zaračunavanja Švice za leto 2017 v višini 113,86 je v skladu z izvedbenima uredbama (EU) št. 390/2013 in (EU) št. 391/2013.
   Člen 2
   Ta sklep je naslovljen na Švicarsko konfederacijo.
   
      V Bruslju, 15. decembra 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 114, 30.4.2002, str. 73.
   
      (2)  UL L 96, 31.3.2004, str. 10.
   
      (3)  UL L 128, 9.5.2013, str. 31.
   
      (4)  Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (UL L 96, 31.3.2004, str. 1).
   
      (5)  Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (UL L 128, 9.5.2013, str. 1).
   
      (6)  Izvedbeni sklep Komisije 2014/132/EU z dne 11. marca 2014 o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019 (UL L 71, 12.3.2014, str. 20).